שארלוט ספנסר (שחקנית)

שארלוט ספנסר (באנגלית: Charlotte Spencer; נולדה ב-26 בספטמבר 1991) היא שחקנית, זמרת ורקדנית בריטית. היא ידועה מהופעתה בתפקיד הנשי הראשי בסדרה "The Living and the Dead". בשנת 2015 נבחרה ספנסר ל"כוכבת המחר" של מגזין Screen International.

ביוגרפיה
ספנסר נולדה ב־26 בספטמבר 1991 בהארלו שבאסקס לפיטר ולקארן. יש לה אח ואחות צעירים ממנה. על הרקע המשפחתי שלה אמרה ספנסר "אני באה מרקע של מעמד הפועלים, אבי הוא בנאי ואמי עובדת בבית ספר". בגיל שלוש החלה לרקוד בלט, וכבר מאז ידעה שהיא רוצה להופיע. בגיל 11 שלחו אותה הוריה לבית ספר למשחק בלונדון, בית הספר של תיאטרון סילביה יאנג במרילבון. הוריה משכנו את ביתם כדי לממן את קריירת המשחק שלה.

תיאטרון
ממוזער|ספנסר עם הקאסט המקורי של הפקת "מרי פופינס" בלונדון (19 ביולי 2004)
בגיל 12 קיבלה ספנסר תפקיד במחזמר "מרי פופינס" בהפקה של ריצ'רד אייר משנת 2004. ב-2009 שיחקה בתפקיד בט במחזמר "אוליבר!". ב-2013 אייר ליהק אותה שוב, הפעם בתפקיד כריסטין קילר במחזמר "סטיבן וורד" מאת אנדרו לויד ובר לצדה של שארלוט בלקלדג' שגילמה את מנדי רייס-דייוויס.

קולנוע וטלוויזיה
ספנסר שיחקה בתפקיד בתו של דקסטר פלטשר בסדרה "מלון בבילון". בגיל 17 דיבבה את אנג'לינה בלרינה בסדרת האנימציה "Angelina Ballerina: The Next Steps". ב-2011 הופיעה ספנסר בסרטים "Wild Bill" ו"עלובי החיים". ב-2012 שיחקה בסרט "צללים אפלים" בכיכובו של ג'וני דפ.

ב-2014 גילמה ספנסר את טינה פאלון בסדרת הטלוויזיה של ערוץ E4 "מתחת לפני השטח". על תפקיד זה הייתה מועמדת ב-2015 לפרס באפט"א לשחקנית המשנה הטובה ביותר. ב-2015 הופיעה ספנסר בפרק פיילוט של "Broad Squad" של רשת ABC, אבל לא הופקה סדרה מלאה. בסרט הקצר "Above" שיחקה ספנסר בתפקיד ניב. הסרט זכה בפרס הסרט הקצר הטוב ביותר בפרסי הקולנוע הלאומי של הממלכה המאוחדת. היא שיחקה בתפקיד ראשי בדמות לילי בסרט "Bypass" יחד עם ג'ורג' מק'קיי. עוד הופיעה בדמות אלי בסדרת הטלוויזיה "סטונמאות'" של ערוץ BBC2. ב-2015 הייתה ספנסר מועמדת לפרס באפט"א סקוטלנד לשחקנית הטובה ביותר על הופעתה ב"סטונמאות'". ב-2016 גילמה דמות של צלמת בשם שארלו אפלבי, בסדרת האימה "The Living and the Dead", יחד עם קולין מורגן. היא הופיעה בדרמה התקופתית סנדיטון בסתיו 2019, בתור אסתר דנהאם בעיבוד טלוויזיה לרומן הבלתי גמור של ג'יין אוסטן.

במאי 2016 החלה לשחק בתפקיד סאלי בסרט קצר בשם "Diagnosis" של BBC / NFTS.

פילמוגרפיה
טלוויזיה
 שנה שם שם באנגלית תפקיד הערות 2007 חמישה ימים Five Days ג'יימי סדרת טלוויזיה (2 פרקים) 2008 מלון בבילון Hotel Babylon ליז קייסמור בפרק "Ke Koa Lokomaika'i" Genie in the House קארה בפרק "Look to the Future" 2009 Angelina Ballerina: The Next Steps אנג'לינה מאוסלינג דיבוב 2014 שחיתות Line of Duty קרליסדרת טלוויזיה; 3 פרקים מתחת לפני השטח Glue 2015 Stonemouth אלי מורסטון מיני-סדרה 2016 The Living and the Dead שארלוט אפלבי סדרת טלוויזיה 2018 גבעת ווטרשיפ Watership Down סרפד מיני-סדרה 2019–2022 סנדיטון Sanditon אסתר דנהאם 8 פרקים 2020 Soulmates התר בפרק: "Break on Through" בגדאד סנטרל Baghdad Central מייגן פורד תפקיד ראשי; 5 פרקים אנחנו Us קארן פיטרסן סדרת טלוויזיה (4 פרקים) 2021 טד לאסו Ted Lasso מרי פרק אחד 2023–הווה הזהב (אנ') The Gold ניקי ג'נינגס תפקיד ראשי (2 עונות); 12 פרקים 2026 המטרה: אפולו (אנ') Apollo Has Fallen סדרה עתידית של Canal+ (אנ')

קולנוע
 שנה שם שם באנגלית תפקיד הערות 2012 עלובי החיים Les Miserables 2014 Bypass לילי2020 הדוכס The Duke פאמי לא ממושמעות Misbehaviour נערת טלוויזיה2021 סינדרלה Cinderella דריזלה

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:שחקניות קולנוע וטלוויזיה בריטיות
קטגוריה:שחקנים ילדים אנגלים
קטגוריה:זמרות בריטיות
קטגוריה:זמרים בריטים
קטגוריה:רקדנים אנגלים
קטגוריה:רקדניות אנגליות
קטגוריה:בריטיות שנולדו ב-1991
קטגוריה:בריטים שנולדו ב-1991